सुरनकोट पुलिस ने पोठा क्षेत्र में अपना विशेष नाका स्थापित कर रखा था। नाके के दौरान पुलिस के जवानों नेजेके12-7511, जेके12ए-3919, जेके02बीजी8102, जेके02एबी-6686, जेके02बीएल-3365 व जेके02सी-6484 को जांच के लिए रोका। पुलिस के जवानों ने पाया कि इन वाहनों में अवैध रूप से 33 मवेशी लदे हैं। इन्हें मुगल रोड के मार्ग से कश्मीर घाटी में ले जाने का प्रयास किया जा रहा है। उसी समय पुलिस ने वाहनों को जब्त कर इनमें लदे 33 मवेशियों को मुक्त कराने के साथ वाहन चालकों को गिरफ्तार कर लिया। पुलिस ने तस्करों व चालकों के खिलाफ मामला दर्ज करने के बाद जांच का कार्य शुरू कर दिया है।